
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea modificării articolului 1 din  Hotărârea Consiliului Local 
al Municipiului Focşani  nr. 11/31.01.2012 privind aprobarea utilizării în anul 2012,
 a  excedentului bugetului local rezultat la încheierea exerciţiului bugetar a anului precedent, cu modificările şi completările ulterioare
             Consiliul local al Muncipiului Focşani, judeţul Vrancea, întrunit în şedinţă ordinară,

            -analizând proiectul de hotărâre iniţiat de Primarul Municipiului Focşani, prin care se propune aprobarea modificării articolului 1 din  Hotărârea Consiliului Local al Municipiului Focşani  nr. 11/31.01.2012 privind aprobarea utilizării în anul 2012, a excedentului bugetului local rezultat la încheierea exerciţiului bugetar a anului precedent, cu modificările şi completările ulterioare, raportul întocmit de Direcţia economică înregistrat la nr.46099/21.09.2012;                   
            -văzând avizul favorabil al Comisiei buget şi administraţie publică;
- având în vedere nota de fundamentare întocmită de Serviciul investiţii administrarea fondului locativ înregistrată la nr.45305/17.09.2012;

            -în conformitate cu prevederile art.58 alin.(1) din Legea nr. 273/2006  privind finanţele publice locale, cu modificările şi completările ulterioare;

           -în baza art.36 alin (1) si (2) lit.”b”, alin (4) lit „a”, precum şi în temeiul art . 45 alin.(1) şi (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare;

HOTĂRĂŞTE:

               Art. 1 Se aprobă modificarea articolului 1 din  Hotărârea Consiliului Local al Municipiului Focşani nr. 11/31.01.2012 privind aprobarea utilizării în anul 2012, a excedentului bugetului local rezultat la încheierea exerciţiului bugetar a anului precedent, cu modificările şi completările ulterioare, în sensul că, se diminuează sumele repartizate pentru acoperirea temporară a golurilor de casă provenite din  decalajele între veniturile şi cheltuielile secţiunilor de funcţionare şi dezvoltare în anul curent, precum şi pentru acoperirea definitivă a eventualelor deficite ale secţiunilor de funcţionare în sumă de 1.122.431,97 lei cu 1.079.000 lei şi se majorează sumele pentru finanţarea cheltuielilor secţiunii de dezvoltare în sumă de 11.332.630,12 lei cu 1.079.000 lei sumă care va fi repartizată Direcţiei de Dezvoltare Servicii Publice Focşani, la capitolul bugetar 74.02 „Protecţia mediului”, subcapitolul „Salubritate şi gestiunea deşeurilor” 74,02,05, titlul Cheltuieli de capital 70, articolul bugetar 71.01.02 „Maşini, echipamente şi mijloace de transport” în vederea achiziţionării următoarelor utilaje necesare pentru desfăşurarea în condiţii normale a activităţii de curătenie şi transport a zăpezii pe căile publice : 

	Nr crt
	Denumire utilaj
	Buc
	Valoare

(lei)

	1
	Maşină degajat zăpadă echipată cu lamă şi împrăştietor antiderapant
	1
	475.000

	2
	Buldoexcavator
	1
	310.000

	3
	Minibuldoexcavator
	1
	173.000

	4
	Freză degajat zăpada de pe trotuare şi alei
	7
	21.000

	5
	Autoutilitară basculantă 3,5 to
	2
	100.000

	
	Total
	
	1.079.000


              Art. 2 Direcţia economică, prin Serviciul buget contabilitate, este autorizată să introducă modificările corespunzătoare în structura Bugetului Local al Municipiului Focşani pe anul 2012.

               Art.3 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică şi Serviciul investiţii, administrarea fondului locativ.

             PREŞEDINTE DE ŞEDINŢĂ,

                          Radu Niţu
                                                                                                 CONTRASEMNEAZĂ,

                                                                                        SECRETARUL MUNICIPIULUI 

                                                                                                           FOCŞANI
                                                                                               Corhană Eduard Marian
Municipiul Focşani, 27 septembrie 2012

